Socialistët vazhdojnë të mos pranojnë se kanë humbur zgjedhjet e 3 korrikut
Sekretari Ruçi i bëri thirrje aleatëve që të riktheheshin e të mos bashkohen me Partinë Demokratike
Socialistët vazhdojnë të mos pranojnë se kanë humbur zgjedhjet e 3 korrikut dhe të shprehen se përsa kohë procesi nuk është përfunduar gjithshka mbetet e hapur. Këtë qëndrim e përsëriti sot Sekretari i përgjithshëm i Partisë Socialiste Gramoz Ruçi në një deklarim zyrtar: Por zoti Ruçi nuk shpjegoi se mbi bazë të cilave llogari partia e tij shpreson të mbetet në pushtet. Të paktën rezultatet e deritanishme, pa marrë parasysh ankimet konfirmojnë qartësisht të djathtën si fituese të 3 korrikut. Dhe këtu nuk llogaritet as fakti që të paktën dy aleatë të së majtës janë hedhur në krahun tjetër dhe kanë nisur tashmë bisedimet për pjesmarrjen në qeverinë e ardhshme të zotit Berisha. Në këtë kuptim duket se deklarata e sotme e zotit Ruci përmban në vetvete një kontradiktë. Nga njëra anë socialistët i bëjnë llogaritë me votat edhe të aleatëve që u rreshtuan me ta në zgjedhje, nga ana tjetër zoi Ruçi i bëri thirrje atyre që të riktheheshin e të mos bashkohen me partinë demokratike: . Socialistët denoncuan sërish paregullsi që sipas tyre janë të dukshme dhe të kryera qëllimisht nga opozita me anë të komisionerëve të tyre dhe përfaqësuesve të pushtetit lokal. Ata i kërkuan komisionit qëndror të zgjedhjeve dhe kolegjit zgjedhor një proces ankimimi sa më profesional dhe objektiv duke deklaruar se zyrtarsht kanë kërkuar gjithashtu edhe ndjekjen e këtij procesi nga vëzhguesit ndërkombëtar. Sipas zotit Ruci ka patur presione madje edhe fizike tha ai, ndaj përfaqësuesve të dy institucioneve që shqyrtojnë ankimet. Komisioni qendror i zgjedhjeve ka rrëzuar edhe sot kërkesat e paraqitura për pavlefshmëri të zgjedhjeve në disa zona dhe deri më tani janë marrë vendime për gati gjysmën e pretendimeve të bëra nga kandidatët për deputetë.